KOMENTE DHE REKOMANDIME 
MBI RAPORTIN E MONITORIMIT PËR VITIN 2021 
PËR MINISTRINË E BRENDSHME
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Programet për të cilat kjo ministri ka administruar fondet për vitin 2021 janë:

1. Programi “Planifikim, Menaxhim, Administrim”

2. Programi “Prefekturat dhe Funksionet e Deleguara”
3. Programi “Shërbimi i Gjëndjes Civile”
4. Programi “Policia e Shtetit”  
5. Programi “Garda e Republikës”
Në programin “Policia e Shtetit”, me realizimin e fondeve me rreth 99% ndaj planit vjetor, është realizuar qëllimi i politikës së programit. Qëllimi i këtij progami është:  “Lufta pa kompromis dhe ndëshkimi i ashpër penal ndaj  grupeve dhe/ose organizatave kriminale të ndryshme, si dhe i grupeve me axhenda ekstremiste të dhunshme dhe terroriste duke shënjestëruar dhe goditur veprimtarinë e krimit të organizuar e rrjetet kriminale, sekuestruar dhe konfiskuar çdo aset ekonomik të paligjshëm. Përforcimi i zbatimit të ligjit për rritjen e nivelit të sigurisë publike dhe asaj rrugore. Menaxhimi efektiv, efeçient dhe i integruar i kufijve nëpërmjet mirëfunksionimit të 27 pikave të kalimit kufitar në Republikën e Shqipërisë. Forcimi i kapaciteteve institucionale, garantimi i pavarësisë operacionale të policisë së shtetit dhe konsolidimi i arsimit, kualifikimit dhe veçanërisht trajnimit të vazhdueshëm e të profilizuar të strukturave të Policisë së Shtetit.”
Qëllimi i programit realizohet nëpërmjet 4 objektivave dhe 21 produkteve të realizuar përgjatë 8 mujorit të vitit 2021,  të cilat paraqiten si vijon:

Objektivi 1 “Rritja e hetimeve proaktive në luftën kundër krimit të organizuar, trafiqeve, korrupsionit, terrorizmit si dhe forcimi i koordinimit ndërinstitucional ndërkombëtar në luftën kundër krimit të organizuar e terrorizmit”. Për realizimin e objektivit kanë kontribuar produktet sa më poshtë:                                                                   
· Realizimi i 180 “Operacione të posaçme Konvencionale” apo 100 % e sasisë së planifikuar, me një kosto totale prej 323 milionë lekë.

· Realizimi i 66 “Operacione policore ndaj ekstremisteve e grupeve terroriste”, me një fond total prej 148 milionë lekë.

· Janë kryer 38,932 “Operacione policore të hetuara dhe shërbime”, apo 100% e sasisë së planifikuar për periudhën.
· Janë realizuar 52 operacione në bashkëpunim ndërkombëtar në fushën e narkotikeve.

· Janë realizuar 17,500 shkëmbime informacionesh me partnerët ndërkombëtar.

· 127 persona me cilësi të veçantë të mbrojtur, objektivi i realizuar në masën 100%.
· Janë sekuestruar 5% më shumë se një vit më parë asete nga veprimtaria kriminale. 

Objektivi 2 “Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet”. Për realizimin e objektivit kanë kontribuar produktet sa më poshtë:

· Realizimi i 6315 “Shërbime të policisë rrugore të kryera në rrugët nacionale”, apo 100% e sasisë së planifikuar për vitin 2021, me një kosto totale prej 258 milionë lekë.

· Janë realizuar 614 “Shërbime të Forcave Speciale dhe e NSH për sigurimin e Rendit Publik”, apo 100% e sasisë së planifikuar për vitin 2021, me një kosto totale prej 1,068 milionë lekë.

· U realizuan 3% më shumë operacione të forcave speciale pët kapjen e autorve të veprave të rënda kriminale.

· 58 “Objekte të siguruara (objekte e personalitete)”, apo 100% e sasisë së planifikuar, me kosto prej 271 milionë lekë.

Objektivi 3 “Forcimi i masave për luiftën kundë krimit ndërkufitar dhe trafiqeve të paligjshme me synim rritjen e standartev të sigurisë së kufijve sipas standarteve të BE-së dhe Kodit Schengen”. Për realizimin e objektivit kanë kontribuar këto produkte përgjatë 8 mujorit,  të cilët konsistojnë në :

· U realizuan 31 operacione të sigurisë në kufirin blu, apo 86% e sasisë së planifikuar për vitin 2021, me një kosto totale prej 120 milionë lekë. 

· Janë procesuar 33,392,453 persona në PKK, kategoria I; II dhe e II-të (ajrore, detare, tokësore), apo 100% e sasisë së planifikuar për vitin 2021, me një kosto totale prej 2,102 milionë lekë.

· Janë trajnuar 113 Qen policie në kushte shërbimi.

· Ulja e rasteve të trafikimit të lëndëve narkotike.
· Janë trajtuar 300 shtetas të huaj në Qendrën e pritjes Karec

Objektivi 4 “Përafrimi i standartve të shërbimeve policore me ato të BE-së ”. Për realizimin e objektivit kanë kontribuar këto produkte përgjatë 8 mujorit, të cilët konsistojnë në :

· U trajnuan 310 rekrut të rinj, apo 95% e sasisë së planifikuar për vitin 2021, me një kosto totale prej 113 milionë lekë.
· Numri i femrave/ totalit ne strukturat e Policisë së Shtetit është 1,616.
Nuk janë konstatuar problematika gjatë realizimit të produkteve për këtë program.
Programi “Garda e Republikës”, me realizimin e fondeve me rreth 99% ndaj planit vjetor, ka realizuar qëllimi e politikës së programit. Qëllimi i këtij progami është: “Të kontribuojë në përmiresimin e vazhdueshëm të Sigurise së Personaliteteve Vendas dhe të Huaj, të Objekteve të Rëndësisë së Veçantë nëpërmjet rritjes së kapaciteteve menaxhuese dhe përputhjes me standartet europiane në fushën e sigurisë, duke synuar arritjen e nivelit 100% të sigurisë.” 

Qëllimi i programit realizohet nëpërmjet objektivave specifike të parashikuara dhe 3  produkteve të realizuara përgjatë 8-mujorit, me specifikisht i paraqitur si më poshtë:

· Është realizuar ruajtja e 110 Personaliteteve VIP vendas dhe të huaj, me një kosto prej 1,763 milionë lekë.

Në programin “Shërbimi i Gjendjes Civile”, ka realizim të fondeve rreth 96% ndaj planit vjetor, duke realizuar kështu edhe qëllimin e politikës së programit, e cila është : “Konsolidimi i mëtejshëm të një sistemi të dixhitalizuar të regjistrit kombëtar të gjendjes civile (RKGJC), të sistemit të regjistrit kombëtar të adresave (RKA) dhe regjistrimi/përditësimi i të dhënave të shtetasve në Republikën e Shqipërisë me vërtetësi dhe në kohë reale.”  Qëllimi i programit u realizua nëpërmjet 2 produkteve sa më poshtë:

· Rregjistrimit të 907,425 akte dhe dokumente të lëshuara nga shërbimi i Gjendjes Civile, me kosto prej 395 milionë lekë.

· Nëpërmjet funksionitmit të sistemit të adresavë të përmirësuar dhe rritjen e funksionalitetit të RKGJC.

Programi “Prefektura dhe Funksionet e Deleguara”, ka realizuar fondet për vitin 2021 në masën 91%. Qëllimi i politikës së programit është: “Ndjekia e zbatimit të programit të Qeverisë në nivel vendor si përfaqësues i qeverisë”, i cili synohet të realizohet nëpërmjet objektivit: “Rritja e performacës së Prefektit të Qarkut në nivel vendor për zbatimin e reformës Administrativo – Territoriale”. Për realizimin e objektivit kanë kontribuar produktet sa më poshtë:

· Janë kryer 1,0730 monitorime në nivel qarku nga Perfekti i Qarkut me kosto prej 72 milionë lekë.

· Është dhënë ndihmë për garantimin e vazhdueshmërisë së funksioneve dhe shërbimeve publike, në nivel vendor në kuadër të zbatimit të reformës administrativo-territoriale, me kosto rreth 23 milionë lekë. 

· Janë trajtuar 382 kërkesa për administrimin dhe mbrojtjen e tokës, me kosto rreth 62 milionë lekë. 

II.  “Karakteristika kryesore të performancës së shpenzimeve”
Përgjatë vitit 2021, situata në lidhje me realizimin e shpenzimeve të buxhetit, krahasuar me planin vjetor me ndryshime, sipas të dhënave të nxjerra nga SIFQ paraqitet si më poshtë: 

	Programet
	% e realizimit të totalit të shpenzimeve kundrejt buxhetit të vitit 2021

	1. Programi“Planifikim,Menaxhim dhe Administrimi”
	98.12%

	2. Programi “Prefekturat dhe Funksionet e Deleguara”
	90.59%

	3. Programi “Shërbimi i Gjendjes Civile”
	95.57%

	4. Programi “Policia e Shtetit”
	99.17%

	5. Programi “Garda e Republikës”
	99.02%

	Totali
	98.78%


Pra siç shikohet nga të dhënat e tabelës së mësipërme realizimi në total për ministrinë sipas të dhënave të SIFQ është 99 % për vitin 2021. Duke  e  parë  këtë realizim sipas programeve, vërejmë që përqindja më e ulët e realizimit është për programin “Prefekturat dhe Funksionet e Deleguara”.
Sipas zërave përbërës të shpenzimeve, situata në fund të vitit 2021, paraqitet si më poshtë:
	Programet
	% e realizimit të shpenzimeve korrente

	1.Programi“Planifikim,Menaxhim dhe Administrimi”
	98.12%

	2. Programi “Prefekturat dhe Funksionet e Deleguara”
	90.01%

	3. Programi “Shërbimi i Gjendjes Civile”
	95.57%

	4. Programi “Policia e Shtetit”
	99.73%

	5. Programi “Garda e Republikës”
	99.20%

	Totali
	99.23%


Pra siç  vihet re nga të dhënat realizimi i shpenzimeve korrente në total ministrie është rreth 99.2% kundrejt planit vjetor. Përqindja e realizimit tregon një zhvillim normal të realizimit të shpenzimeve si edhe produkteve. Përqindja më e ulët e realizimit është për programin “Prefekturat dhe Funksionet e Deleguara”, për shkak të mungesave në organikë të disa njësive shpenzuese si edhe mosrealizimi në shpenzimet për mallra dhe shërbime si rrjedhojë e procedurave të prokurimit. 
	Programet
	% e realizimit të shpenzimeve kapitale (FB+FH)

	1. Programi“Planifikim,Menaxhim dhe Administrimi”
	98.11%

	2.  Programi “Prefekturat dhe Funksionet e Deleguara”
	100%

	3. Programi “Shërbimi i Gjendjes Civile”
	0  %

	4. Programi “Policia e Shtetit”
	77.64%

	5. Programi “Garda e Republikës”
	96.14%

	Totali
	82.48%


	Programet
	% e realizimit të shpenzimeve kapitale me FB 

	1.Programi“Planifikim,Menaxhim dhe Administrimi”
	98.11%

	2.  Programi “Prefekturat dhe Funksionet e Deleguara”
	98.79%

	3. Programi “Shërbimi i Gjendjes Civile”
	0  %

	4. Programi “Policia e Shtetit”
	84.38%

	5.Programi “Garda e Republikës”
	96.14%

	                                Totali
	88.49%


Shpenzimet për investime me financim të brendshëm dhe të huaj sipas të dhënave të SIFQ janë realizuar në masën 82.5% kundrejt planit të vitit 2021. Pa realizim përgjatë vitit 2021, paraqitet Programi “Shërbimi i Gjendjes Civile”. Shkak i nivelit të ulët të realizimit në total është mosrealizimi i dy projekteve në programin “Policia e Shtetit”, pasi për fondet e kontraktuara nuk ka filluar realizimi faktik.

Struktura e shpenzimeve për çdo program sipas ligjit të buxhetit për vitin 2021, planit të buxhetit me ndryshime për vitin 2021, si dhe realizimit të buxhetit për vitin 2021, sipas të dhënave të nxjerra nga SIFQ janë si më poshtë:
	Programet
	Ligji Buxheti 2021      
	Plan i rishikuar 2021
	Fakti 12M, viti 2021

	1. Programi “Planifikim,Menaxhim dhe Administrimi”
	6.21 %
	7.03 %
	7.02 %

	2. Programi “Prefekturat dhe Funksionet e Deleguara”
	2.48 %
	2.57 %
	2.38 %

	3. Programi “Shërbimi i Gjendjes Civile”
	3.07 %
	        2.26 %
	2.19 %

	4.    Programi “Policia e Shtetit”
	80.36 %
	79.16 %
	79.34 %

	5.    Programi “Garda e Republikës”
	7.89 %
	8.99%
	9.06%

	                        Totali i ministrisë
	100 %
	100 %
	100 %


Duke parë strukturën e realizimit të shpenzimeve  për vitin 2021, vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Policia e Shtetit”. Përgjatë vitit 2021 vihen re luhatje të lehta të strukturës së shpenzimeve për çdo program.
III. Informacion mbi volumin dhe madhësinë e ndryshimit të buxhetit
Për të gjitha programet e kësaj ministrie situata në lidhje me ndryshimet në planifikim gjatë vitit 2021, përfshirë këtu buxhetin fillestar, dhe buxhetin me ndryshimet e ndodhura gjatë periudhës, paraqitet në tabelën si më poshtë:                                              

                                                                     



               në 000/lekë
	Programet
	Buxheti fillestar për vitin 2021 (1)
	Buxheti me ndryshime për vitin 2021 (2)
	Diferenca         (3=2-1)

	1. Programi“Planifikim,Menaxhim dhe Administrimi”
	1,294,849
	1,478,073
	183,224

	2. Programi “Prefekturat dhe Funksionet e Deleguara”
	517,000
	539,069
	22,069

	3. Programi “Shërbimi i Gjendjes Civile”
	641,000
	473,900
	-167,100

	4.    Programi “Policia e Shtetit”
	16,763,019
	16,632,727
	-130,292

	5.    Programi “Garda e Republikës”
	1,645,000
	1,888,000
	243,000

	TOTALI
	20,860,868
	21,011,770
	150,902


Ndryshimet e planit në krahasim me ligjin fillestar, përgjatë vitit 2021, kanë ndodhur në zbatim Aktit Normativ Nr.4, datë 05.02.2021 “Për disa ndryshime dhe shtesa në Ligjin Nr. 137/2020, “Për buxhetin e vitit 2021”, Aktit Normativ nr.26, datë 22.06.2021 “Për disa ndryshime në Ligjin Nr. 137/2020, “Për buxhetin e vitit 2021”, të ndryshuar, Aktit Normativ nr.34, datë 03.12.2021 “Për disa ndryshime në Ligjin Nr. 137/2020, “Për buxhetin e vitit 2021”, të ndryshuar , të VKM së nr.499 datë 20.08.2021, të VKM-së nr.671, datë 10.11.2021, VKM-së nr.859, datë 29.12.2021, si edhe akordimi i Fondit të veçantë për vitin 2021. Çdo ndryshim është i analizuar sipas programeve nga ana e Ministrisë.
IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
                                                                                                

       në 000/lekë
	Programet
	Shpenzime korente
	Shpenzime kapitale
	Totali i shpenzimeve

	
	
	
	

	 
	Ministria
	Thesari
	Dif.M-Th
	Ministria
	Thesari
	Dif.M-Th
	Ministria
	Thesari
	Dif.M-Th

	“Planifikim menaxhim administrim”
	1,320,932
	1,320,932
	-
	129,356
	129,356
	-
	1,450,289
	1,450,289
	-

	 “Prefekturat dhe Funksionet e Deleguara”
	446,135
	446,135
	-
	45,746
	45,746
	-
	491,881
	491,881
	-

	 “Shërbimi i Gjendjes Civile”
	452,887
	452,887
	-
	0
	0
	-
	452,887
	452,887
	-

	“Policia e Shtetit”
	15,649,322
	15,649,322
	-
	730,956
	730,956
	-
	16,380,278
	16,380,278
	-

	“Garda e Republikës”
	1,763,769
	1,763,769
	-
	105,757
	105,757
	-
	1,869,526
	1,869,526
	-

	Totali i Ministrisë 
	19,633,045
	19,633,045
	-
	1,011,816
	1,011,816
	-
	20,644,860
	20,644,860
	-


Pra siç shikohet nga tabela të dhënat faktike të raportuara nga ministria me të dhënat faktike të siguruara nga sistemi i thesarit, për shpenzimet korente dhe kapitale për vitin 2021 janë të njëjta.
V. Të ardhurat jashtë limitit 
Të ardhurat jashtë limitit të realizuara nga Ministria e Brendshme, arrijnë në total vlerën prej 166 milion lekë dhe janë shpenzuar për  programin “Policia e Shtetit” dhe “Planifikim, Menaxhim, Administrim”. 
VI. Komente dhe rekomandime
· Nga ana juaj  paraqitja e raportit të monitorimit për 12 mujorin e  vitit 2021 është bërë në përputhje me afatin e përcaktuar në udhëzimin nr. 22, datë 17.11.2016.
· Theksojmë se paraqitja e informacionit si dhe të dhënat e raportuara në raportin e monitorimit janë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49 dhe anekset e përcaktuara në pikën 51 të  këtij udhëzimi. 
· Në zbatim të kreut VI “Monitorimi” të Udhëzimit plotësues nr. 4, datë 25.01.2021 “Për zbatimin e Buxhetit të vitit 2021”, lidhur me përdorimin e informacionit të siguruar nga sistemi AFMIS vihet re se:

· Të dhënat e paraqitura në raportin e monitorimit për vitn 2021, janë plotësuar në përputhje me të dhënat në  AFMIS , modulin BPPM, raporti nr. 16.
VII. Publikimi: 
Raporti i Monitorimit për 12 mujorin e vitit  2021, nuk është publikuar në faqen zyrtare të Ministrisë së Brendshme.
Linku:
http://www.mb.gov.al/al/programi/programi-i-transparences/mb-raporte-mbi-monitorimin-e-shpenzimeve-te-mpb-2014-2015-2016-2017                                                                                                                                                                                                                                                                                                                            
